Ruch Światuo-Życie (znōmy tyž kej Oaza) – jedyn ze ruchōw ôdnowy Kościoua podug naučanio Soboru Watykańskigo II. Ruch tyn powstou we Polsce, a zauožōu go suga Božy ks. Franciszek Blachnicki. Do ruchu noležōm ludzie we rōžnych lotach a powouaniu: mode, bajtle, stare nale tyž faroře, zakōnniki, kloštorne panny, čuōnki inštytutōw świyckich a familije we astce familijnyj, kerōm je Dōmowy Kościou (mianowany tyž Ôazōm Familijōw). Bez ôdpednio do každyj ze tych grupōw formacyjo Ruch Światuo-Życie staro sie wychowywać "dozdřouych chřeścijanōw" i sužyć ôdnowie Kościoua bez přeuonačyniy parafijōw we žywe "wspōlnoty wspōlnot", to je doprowadzaniy parafije do stanu, we kerym niy bydzie třa istniynio wspōlnot (stanie sie ôdnowa Koścoua). Znakym rozpoznawčym Ruchu Światuo-Życie je starochřeścijański symbol ΦΩΣ ΖΩΗ (filuj. fos-dzoe) – greckie suowa "świotuo" a "Życie", křyžujōnce sie na buchštabie "uomega", kero sam je symbolym Ducha Świyntygo (jako tygo, kery ta jedność świotuo a žycio sprawio): Historyjo ruchu. Počōnki historyje Ruchu siyngajōm piyršyj "oazy", eli wyjazdu rekolekcyjnego o programie charakterystyčnym lo Ruchu, kero ôdbōua sie we 1954 roku ze ministrantōma. Před rokym 1976 Ruch bōu znajōmy pod mianym "Ruch ôazowy", "Ruch Žywygo Kościoua", "Ruch Niypokalanyj". Twōrcōm ôazy, spōłzołożycielym Ruchu a piyršym moderatorym krajowym bōu urodzōny we 1921 roku we Rybniku Ślōnzok ks. Franciszek Blachnicki (pochowany we kościele pw. Dobrygo Pasteřa we Krościynku), umaruy we 1987. Drugym, po ks. Blachnickim moderatorym Ruchu Światuo-Życie bōu ks. Wojciech Danielski (pochowany we Waršawie na Powōnzkach), umaruy we 1985. Ôd kilkunostu lot Ruch Światuo-Życie dziouo tyž za granicōm: we Bōugaryji, we Suowacyji, na Litwie, we Českij Republice, we Niymcach, na Biouorusi, na Ukrajinie (skōnd corozki to ličniyj modzi ludzie přyjyždžajōm na feryjowe ôazy do Polski) a na Ôtwie oraz ôd 2006 roku we Irlandyje. Charakterystyka ruchu. Cel Ruchu Światuo-Życie je ôśōngany bez realizacyjo programu formacyjnego. Koždy učestnik Ruchu po ewangelizacyji, prowadzōncyj do přyjyncio Jezusa Chrystusa kej swego ôsobistego Pana a Zbawiciela, učestničy we formacyji we grupie "učńōw Jezusa" (deuterokatechumynat), a pōźnij we wspōlnocie djakōnijnyj, podejmujōnc kōnkretno sužba (djakōnia) we "Kościele a świecie". Je ôna bezmaua zawše zwiōnzano ze posugami lo Ruchu. Ewangelizacyjo - katechumynat - djakōnia, to tři etapy drogi formacyjnyj Ruchu Światuo-Życie na wšyjskich poźōmach formacyji. <br> Niyuoduončnie ze tym ruchym je zwiōnzano Krucjata Wyzwolynio Čowieka, polegajōnco na: powstřymaniu sie ôd spožywanio napojōw alkoholowych, niy čynstowanio alkoholym, niy wydawanio piyniyndzy na alkohol, powstřymywaniu sie a přeciwdziouaniu wšystkiymu co kludzi ku zniywolyniu čowieka žykaniu. Wšyjsko to noležy spokopić kej sposōb walki ze problymym alkoholowym we Polsce. Podstawowe metody realizacyji programu formacyjnego to: metoda "świoatuo-Życie", přenikajōnco wšyjskie elemynty programu formacyjnygo, polegajōnco na šnupaniu Światua we Suowie Božym, by wkludzić je we swoje Życie; ôaza rekolekcyjno a mauo grupa formacyjno. Specyfikōm metody Ruchu Światuo-Życie je realizacyjo zasady "Życie ze žycio" (ino perzōna kero sama žyje dojřouōm wiarōm, umie ja překozywać innym) a zasady ôrganičnego wzrostu. Struktura ruchu je zgodno ze strukturōm Kościoua: maue grupy do kerych noležōm učestnicy Ruchu, zasadničo twořōm jego wspōlnota we parafiji. Wspōlnoty Ruchu utřymujōm ze sobōm ônčność spotykajōnc sie na Dniach Wspōlnoty. Ôdpowiedzialność za cauość Ruchu sprawuje Moderator Generalny Ruchu Światuo-Życie. Na ščeblu kraju, djecezyji a parafiji ôdpowiedzialność pouńōm moderatory krajowe, djecezjalne a parafialne. Koždy moderator pouni swoja posuga wraz ze zespouōm djakōniji. Djakōnia moderacyji mogōm pounić niy ino ôsoby świeckie ale tyž duchowne. Faroře pounōm rola moderatorōw abo ôpiekunōw (kej niy noležōm do Ruchu), a niynoležōncy do stanu duchownego - "świeckich ôdpowiedzialnych" a animatorōw. Spočywo na nich ôdpowiedzialność za duchowo formacyjo učestnikōw Ruchu a eklezjalność wspōlnot. Franciszek Blachnicki (do 1981) Wojciech Danielski (1981–1985) Henryk Bolczyk (1985–2001) Roman Litwińczuk (2001–2007) Adam Wodarczyk (2007–2015) Marek Sędek (uod 2015) Krucjata Wyzwolynio Čowieka Zajta internetowo Ruchu Świotuo-Žycie Paluch Maria, Zarys historii Ruchu Światło - Życie, Lublin - Kraków 1998. Natanek Piotr, Ruch Światło-Życie we archidiecezji krakowskiej we latach 1971-1996, Kraków 2004. Dzięcioł Bogusław, Ruch Światło-Życie: refleksja socjologiczna, Bydgoszcz 1996. Ku dojrzałości chrześcijańskiej : XXVIII Kongregacja Odpowiedzialnych Ruchu Światło-Życie, Częstochowa - Jasna Góra 28 lutygo - 3 marca 2003 r. : referaty, panel, świadectwa, homilie, słowo programowe. , Katowice : Fundacja "Światło-Życie", 2003.